EA ผนึก ITRI พัฒนาโครงการแบตเตอรี่
EA ลงนาม MOU สถาบันวิจัยเทคโนโลยีอุตสาหกรรมไต้หวัน ร่วมพัฒนาเทคโนโลยีการผลิตแบตเตอรี่ที่ทันสมัย-มีความปลอดภัยสูง โดยบริษัทเตรียมลงทุนปลายปีนี้
8 มิ.ย. 2560

บริษัท พลังงานบริสุทธิ์ จำกัด (มหาชน) หรือ EA โดยคุณสมโภชน์ อาหุนัย (ที่ 2 จากขวา) ประธานเจ้าหน้าที่บริหาร ได้ลงนามใน MOU ร่วมกับ Industrial Technology Research Institute หรือ ITRI โดย Dr. Alex Yu-Min Peng , Vice President &amp; General Director (ที่ 3 จากขวา) และ Amita Technologies Inc., ประเทศไต้หวัน โดย Ms.Melody Cherng ประธานกรรมการ (ที่ 4 จากขวา) เพื่อร่วมกันพัฒนาเทคโนโลยีการผลิตแบตเตอรี่ที่ทันสมัยและมีความปลอดภัยสูง นำมาใช้สำหรับผลิตแบตเตอรี่ในโรงงานขนาด 50 GWh มูลค่าการลงทุน 1 แสนล้านบาท ที่เตรียมจะลงทุนในปลายปีนี้ โดยมีคุณสุวิทย์ ธรณินทร์พานิช ประธานคลัสเตอร์พลังงานที่เป็นมิตรกับสิ่งแวดล้อม สภาอุตสาหกรรมแห่งประเทศไทย ร่วมเป็นพยาน
อนึ่ง ITRI เป็นสถาบันวิจัยเทคโนโลยีอุตสาหกรรมที่ตั้งโดยรัฐบาลไต้หวันเพื่อสนับสนุนการพัฒนาเทคโนโลยีและส่งเสริมอุตสาหกรรมที่เป็นยุทธศาสตร์สำคัญ